Diari Oficial de la Generalitat Valenciana


Sumari del DOGV 5898, del 21-11-2008 (2008/13239)

RESOLUCIÓ de 17 d'abril de 2008, de la Direcció General per al Canvi Climàtic, per la qual s'atorga a l'empresa Compañía Valenciana de Aluminio Baux, SL, l'autorització ambiental integrada per a una indústria de laminatge de banda d'alumini al terme municipal de Segorbe.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5898

Data del DOGV
:   21-11-2008

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2008/13396


Data del document
:   17-04-2008

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * Segorbe
    * empresa privada
    * alumini

RESOLUCIÓ de 17 d'abril de 2008, de la Direcció General per al Canvi Climàtic, per la qual s'atorga a l'empresa Compañía Valenciana de Aluminio Baux, SL, l'autorització ambiental integrada per a una indústria de laminatge de banda d'alumini al terme municipal de Segorbe. [2008/13709]  
Vistos els documents que es troben en l'expedient 122/06 IPPC, instruït a instàncies de l'empresa Compañía Valenciana d'Aluminio Baux, SL, a fi d'obtenir l'autorització ambiental integrada per a una indústria de laminatge de banda d'alumini, s'emet aquesta resolució de conformitat amb els següents  
Antecedents de fet  
Primer. Amb data 14 de setembre de 2006, Benigno Fraga Vila, en representació de l'empresa Compañía Valenciana de Aluminio Baux, SL, amb CIF B-96968292, presenta en la Conselleria de Territori i Habitatge una sol·licitud d'autorització ambiental integrada per a una indústria de laminatge de banda d'alumini ubicada a l'autovia de Sagunt-Somport, km 26,2 (A-23) de Segorbe (Castelló) i que es detalla en l'annex I.  
A la sol·licitud s'adjunta un informe urbanístic favorable emés per l'Ajuntament de Segorbe amb data 9 de novembre de 2004.  
Segon. Amb dates 27 d'octubre i 24 de novembre de 2006, l'empresa presenta documentació complementària, a requeriment de la Conselleria de Territori i Habitatge.  
Tercer. Una vegada admesa a tràmit la sol·licitud, la Conselleria remet la documentació a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Es reben informes favorables de l'Ajuntament de Segorbe i dels serveis de Residus Industrials i Residus Urbans, i la Confederació Hidrogràfica del Xúquer i el Servei de Protecció de l'Ambient Atmosfèric requereixen documentació complementària, la qual és esmenada per l'empresa.   
Quart. Amb data 3 de maig de 2007 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002 i se'n publica l'anunci en el Diari Oficial de la Comunitat Valenciana (DOCV núm. 5504).  
Durant aquest període es presenten dues al·legacions a l'Ajuntament de Segorbe per part de particulars. Quant al contingut de les al·legacions presentades, es considera que les condicions incloses en aquesta autorització són suficients per a garantir una correcta protecció del medi ambient.  
Cinqué. Transcorregut el termini d'informació pública, se sol·licita un nou informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada sobre l'adequació del projecte a tots aquells aspectes que siguen de la seua competència.  
Sisé. Amb data 10 de desembre de 2007 es rep un informe favorable de l'Ajuntament de Segorbe.  
Seté. Amb data 19 de febrer de 2008, la directora general de Gestió del Medi Natural emet resolució en què estima acceptable, només a l'efecte ambiental i sense perjudici de l'obtenció prèvia de les autoritzacions sectorials que s'apliquen, el Projecte de sol·licitud d'autorització ambiental integrada per ampliació de l'activitat de laminatge de banda d'alumini, promogut per Compañía Valenciana de Aluminio Baux, SL, al sector 10 del pla parcial, a l'autovia (A-23) Sagunt-Somport, km 26,2 al terme municipal de Segorbe (Castelló), sempre que es desenvolupe d'acord amb el que estableix l'estudi d'impacte ambiental, el projecte i la resta de documentació presentada.  
Vuité. Amb data 11 de març de 2008 s'emet un informe favorable de la Confederació Hidrogràfica del Xúquer, que inclou una sèrie de prescripcions tècniques i condicions.  
  
\* \* \* \* \*Així mateix, s'han incorporat a l'expedient els informes emesos pel Servei de Protecció de l'Ambient Atmosfèric.  
Nové. Amb data 14 d'abril de 2008 es realitza el tràmit d'audiència a l'empresa, i no s'han presentat al·legacions.  
Deu. Amb data 16 d'abril de 2008 la Comissió d'Anàlisi Ambiental Integrada celebra una sessió ordinària i aprova la proposta de resolució de l'expedient 122/06 IPPC de sol·licitud d'autorització ambiental integrada, promogut per Compañía Valenciana de Aluminio Baux, SL.  
Als anteriors fets s'apliquen els següents  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex I de l'esmentada llei estan subjectes a autorització ambiental integrada.  
La instal·lació de referència està inclosa en l'epígraf 2.5.b de l'annex I de la Llei 16/2002.  
Segon. La tramitació de l'expedient s'ha realitzat segons el que preveuen els articles 27 i següents de la Llei 2/2006, de 5 de maig, de prevenció de la contaminació i qualitat ambiental.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.h de la Llei 16/2002 i el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic exercir les competències en matèria d'intervenció administrativa ambiental d'activitats.  
Vist el que antecedeix, a proposta del Servei de Control Integrat de la Contaminació, amb el vistiplau del cap de l'Àrea de Qualitat Ambiental, resolc:  
Primer. Concedir a Compañía Valenciana de Aluminio Baux, SL, l'autorització ambiental integrada per a la indústria de laminatge de banda d'alumini situada a l'autovia Sagunt-Somport, km 26,2 de Segorbe (Castelló), d'acord amb el Projecte bàsic per a la sol·licitud d'autorització ambiental integrada, de 13 d'octubre de 2006, i subscrit per Montserrat García Hernández, la qual queda inscrita en el Registre General d'Instal·lacions IPPC de la Comunitat Valenciana amb el número 161-08/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió  
Els focus que es descriuen en la documentació presentada i que, per tant, s'autoritzen s'inclouen en la taula següent:  
  
\* \* \* \* \*  
Els valors límit d'emissió per als focus canalitzats descrits i la periodicitat de controls per ECMQA seran els següents:  
  
(1) Els forns fonen ferralles que poden contenir altres metalls i compostos. En cas que n'hi haja en quantitats rellevants, s'hauran de mesurar tant els metalls com els possibles compostos que es formen. També poden desprendre's en el laminatge en calent de la banda.  
(2) Mesurat en condicions normals de pressió i temperatura (1ªtm i 0ºC) i amb un percentatge de referència de O2 del 15%.  
(3) Mesurat en condicions normals de pressió i temperatura (1ªtm i 0ºC) i sense dilució prèvia amb aire.  
En cas que existisquen emissions d'altres substàncies contaminants diferents de les anteriors, els nivells d'immissió de contaminants en l'exterior de l'activitat no hauran de sobrepassar la trentena part dels límits ambientals d'exposició professional per a agents químics més recentment publicats per l'Institut Nacional de Seguretat i Higiene en el Treball.  
1.2. Control de les emissions  
La periodicitat de mesurament per ECMQA s'ha indicat en l'apartat anterior.  
Quant a les condicions de presa de mostres i expressió de resultats seran les següents:  
a) Punts de presa de mostra: els focus canalitzats hauran de tenir la situació, disposició, dimensió i els accessos corresponents, d'acord, amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera serà tal que garantisca una correcta dispersió dels contaminants emesos. Més concretament, la seua alçària no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que en una distància equivalent a deu vegades l'alçària del punt d'abocament d'un focus no existisquen altres estructures d'alçària superior a la del mateix focus menys dos metres, que produïsquen un apantallament, que dificulte la dispersió i es justifique tècnicament la influència de l'efecte down-wash (turbulència o rebuf).  
b) Preferiblement, la temperatura dels gasos en el punt de mostratge serà menor de 200ºC.  
c) Les mesures es realitzaran en condicions normals d'operació de les instal·lacions, registrant els paràmetres que les determinen i s'han de cobrir totes les diferents tipologies o grups de productes que es fabriquen a cada instal·lació.  
Les mesures dels dos filtres de mànegues dels forns de fusió es realitzaran independentment, desconnectant un dels filtres per a mesurar els contaminants de l'altre.  
L'emmagatzemament d'escòries es realitzarà en un recinte tancat i s'evitarà l'emissió de pols i la generació de residus líquids.  
2. Soroll  
Respecte al nivell de sorolls transmesos a l'exterior, s'haurà de complir el que estableix la Llei 7/2002, de 3 de desembre, de la Generalitat, de protecció contra la contaminació acústica, i el Decret 266/2004, de 3 de desembre, del Consell de la Generalitat, pel qual s'estableixen normes de prevenció i correcció de la contaminació acústica en relació amb activitats, instal·lacions, edificacions, obres i serveis.  
En particular, s'han de complir els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
Cada cinc anys s'haurà de realitzar una auditoria acústica, a fi de comprovar que no se superen els nivells sonors en els punts on se situa el receptor més pròxim, és a dir, al perímetre de la instal·lació. L'esmentada auditoria haurà de ser realitzada per una entitat col·laboradora en matèria de contaminació acústica d'acord amb el Decret 229/2004, de 15 d'octubre, del Consell de la Generalitat, pel qual s'estableixen les funcions de les entitats col·laboradores en matèria de qualitat ambiental i es crea i es regula el seu registre.   
El titular haurà de disposar del llibre de control, que estarà constituït pels certificats dels resultats obtinguts de les auditories acústiques i dels corresponents informes complets.  
3. Olors  
Quan l'òrgan competent ho considere necessari, podrà requerir al titular de la factoria la realització d'una avaluació de la molèstia per olors que genera, mitjançant el mesurament de les unitats d'olor, d'acord amb la norma UNE-EN 13289. A les zones residencials d'afecció, el percentil 98 de les mitjanes horàries al llarg d'un any les limita a 5 unitats d'olor.  
4. Abocaments  
4.1. Aigües residuals industrials  
Es disposa d'una instal·lació d'osmosi inversa per a la depuració de les aigües d'entrada en el procés productiu. Les aigües sobrants del procés d'osmosi, no contaminades amb cap tipus de producte químic, s'aboquen a la xarxa de clavegueram municipal. Es disposa d'autorització de l'Ajuntament de Soneja per al seu abocament. De la resta del cabal d'entrada, part es perd per evaporació a causa del laminador en calent i una altra part es condueix a la bassa d'evaporació.  
S'ha construït una bassa impermeable per a retenir les aigües de purga de la torre de refrigeració, dividida en dos compartiments. En un d'aquests s'emmagatzema l'aigua procedent del rebuig de l'osmosi inversa per a poder regular el cabal enviat a la xarxa de clavegueram de Soneja i en l'altre compartiment s'emmagatzema l'aigua procedent de la torre de refrigeració perquè puga ser posteriorment reutilitzada davant d'eventuals buidatges de l'esmentada torre. La neteja d'aquestes aigües es realitzarà mitjançant un gestor autoritzat.  
4.2. Aigües residuals domèstiques i pluvials  
Les aigües residuals domèstiques, després de la seua depuració en les instal·lacions de la mateixa empresa, s'aboquen al barranc de la Rovira.  
Quant a les aigües pluvials, la xarxa d'aigües pluvials recull tota l'aigua de pluja que cau sobre la parcel·la. Les aigües de vessament s'abocaran al barranc de la Rovira, després de tractar-se mitjançant separadors de sòlids, olis i greixos.  
  
\* \* \* \* \*  
Tant les aigües residuals domèstiques com les pluvials hauran de complir les condicions que a continuació s'indiquen, segons l'informe de la Confederació Hidrogràfica del Xúquer:  
1r. Origen de les aigües residuals  
2n. Instal·lacions de depuració i evacuació  
2n.1. Les instal·lacions de depuració i evacuació s'han d'ajustar a la documentació que consta en l'expedient de referència 2001VI0016.  
2n.2. La documentació tècnica mencionada exposa i justifica un sistema de tractament consistent en:  
- Aigües residuals domèstiques:  
Pretractament mitjançant tanc de desbast i desgreixatge.  
Tractament primari mitjançant un decantador primari.  
Tractament secundari mitjançant biofiltres i clarificació.  
- Pluvials:  
Separador de sòlids, olis i greixos.  
2n.3. El titular de l'autorització queda obligat a mantenir els col·lectors i les instal·lacions de depuració en perfecte estat de funcionament. S'haurà de designar una persona encarregada d'aquestes obligacions, a la qual se subministraran normes escrites i mitjans necessaris per a l'atenció i funcionament de les instal·lacions.  
2n.4. Les modificacions de detall que es pretenguen introduir i tendisquen a millorar el projecte, tant en el tractament de l'efluent residual, com en les obres i instal·lacions descrites en el projecte hauran de ser sotmeses abans de la seua execució a l'aprovació de la Confederació Hidrogràfica del Xúquer, amb aquesta finalitat, s'haurà de remetre a la Conselleria de Medi Ambient, Aigua, Urbanisme i Habitatge el certificat de la direcció de les obres en què se n'indiquen les dates d'inici i finalització, la posada en servei i les possibles modificacions efectuades en el projecte que es troba en l'expedient en el termini màxim d'un mes comptador a partir de l'endemà al de l'inici i finalització. La Conselleria remetrà l'esmentada documentació a la Confederació Hidrogràfica del Xúquer.  
2n.5. El beneficiari d'aquesta autorització ha de disposar, preceptivament, de les llicències que per a l'execució d'obres atorguen els organismes corresponents.  
2n.6. Si les instal·lacions de depuració no estan executades, el titular d'aquesta autorització està obligat a comunicar a la Conselleria de Medi Ambient, Aigua, Urbanisme i Habitatge la finalització de les obres a l'efecte que la Confederació Hidrogràfica del Xúquer estenga l'acta de reconeixement final de les obres i instal·lacions de depuració com també a presentar davant de l'esmentada conselleria en el termini d'un mes des de la posada en marxa la primera declaració analítica que demostre el compliment dels límits i condicions de l'abocament, realitzat per una entitat col·laboradora del Ministeri de Medi Ambient. Aquesta documentació serà igualment remesa a la Confederació Hidrogràfica del Xúquer.  
  
\* \* \* \* \*  
  
\* \* \* \* \*  
3r. Localització del punt d'abocament  
4t. Característiques, límits qualitatius i quantitatius de l'abocament  
Els objectius de qualitat de les aigües es fixen en funció dels usos posteriors. En aquest cas, l'abocament es realitza indirectament a les aigües subterrànies de la unitat hidrogeològica 8.14 Alt Palància, l'ús del qual és fonamentalment el reg i l'abastiment, per la qual cosa els seus objectius de qualitat són els corresponents a les aigües destinades a la producció d'aigua potable i a les aigües destinades a reg.  
Per a l'establiment dels objectius de qualitat s'ha tingut en compte allò disposat en:  
- el Reial decret 927/1988, de 29 de juliol, pel qual s'aprova el reglament de l'administració pública de l'aigua i de la planificació hidrològica.  
4t.1. Les característiques quantitatives de l'abocament seran les següents:  
4t.2. La composició de les aigües de l'efluent residual que s'autoritza a abocar no haurà de superar, en cap cas, els valors límit d'emissió (VLE) que es fixen en la taula següent. Es prohibeix, així mateix, abocar aigües residuals els paràmetres de les quals superen els valors reflectits en l'esmentada taula:  
  
\* \* \* \* \*  
  
 (1) El valor màxim autoritzat per a aquest paràmetre es modificarà en funció de les millors tecnologies disponibles.  
4t.3. Es prohibeix l'existència en l'aigua de l'abocament de continguts detectables de qualsevol altre paràmetre que no figure en la taula anterior, fonamentalment la presència de les substàncies reflectides en les relacions I i II de l'annex III del Reial decret 606/2003, de 23 de maig, que modifica parcialment el Reial decret 849/1986, d'11 d'abril, pel qual s'aprova el reglament del domini públic hidràulic.  
5é. Establiment dels programes de reducció de la contaminació  
Analitzada la documentació aportada i tenint en compte les característiques qualitatives de l'abocament i els valors límit d'emissió establits en aquesta autorització, no es considera necessària la presentació de cap programa de reducció de la contaminació sempre que l'abocament complisca els valors límit d'emissió fixats en aquesta autorització.  
6é. Elements de control de les instal·lacions de depuració i els sistemes de mesurament de cabal i de la presa de mostres.  
6é.1. Elements de control de les instal·lacions de depuració:  
El punt de control disposarà de fàcil accessibilitat i estarà disposat de manera que tant les inspeccions com les preses de mostres es puguen efectuar en qualsevol moment, independentment de la presència o disponibilitat del titular de l'abocament.  
6é.2. Sistemes de mesurament de cabal i presa de mostres:  
A fi de realitzar controls i prendre mostres de les aigües residuals tractades, d'acord amb l'article 55.4 del Reial decret legislatiu 1/2001, de 20 de juliol, pel qual s'aprova el text refós de la llei d'aigües. Cada punt d'abocament disposarà de mesurador de cabal continu amb funció totalitzadora de volum d'abocament anual i arqueta de presa de mostres que tinga fàcil accessibilitat de manera que, tant les inspeccions com les preses de mostres es puguen efectuar en qualsevol moment, independentment de la presència o disponibilitat del titular de l'abocament.  
En aplicació de la disposició addicional dotze de la Llei 10/2001, de 5 de juliol, del Pla hidrològic nacional, el titular haurà de presentar en la Conselleria de Medi Ambient, Aigua, Urbanisme i Habitatge les característiques tècniques i el punt d'ubicació del mencionat mesurador de cabal, la qual haurà de remetre l'esmentada documentació a la Confederació Hidrogràfica del Xúquer.  
6é.3. Periodicitat en què és obligatori analitzar i acreditar els paràmetres i condicions de l'abocament  
A l'efecte de comprovació del compliment dels valors límit d'emissió, el titular està obligat a dur a terme un programa d'autocontrol de qualitat de l'abocament, en el qual es considere, almenys, la realització de quatre (4) anàlisis cada any. Les anàlisis hauran de ser realitzats per un laboratori inscrit en el Registre Especial d'Entitats Col·laboradores de l'administració Hidràulica, d'acord amb l'Ordre MAM/985/2006, de 23 de març de 2006. Les despeses derivades de l'exercici de l'esmentat autocontrol de qualitat aniran a càrrec del beneficiari d'aquesta autorització.  
Els resultats analítics de les mostres preses s'han de remetre trimestralment i anualment, dins del primer trimestre de cada any s'ha de realitzar una declaració de les incidències de l'explotació del sistema de tractament i resultats obtinguts per a la millora de l'abocament, el volum anual d'aquest i el resum dels resultats analítics remesos. L'esmentada documentació serà remesa a la Conselleria de Medi Ambient, Aigua, Urbanisme i Habitatge, que, amb la mateixa periodicitat, els remetrà al Servei d'Abocaments de la Confederació Hidrogràfica del Xúquer.  
7é. Actuacions i mesures en casos d'emergència  
En els casos d'escapaments o danys procedents d'abocaments, el titular de l'autorització queda obligat a posar en pràctica, immediatament, les actuacions i mesures necessàries perquè els danys que es produïsquen siguen mínims i queden preservats, en tot cas, la vida i integritat de les persones com també els béns de tercers i l'entorn natural.  
En casos d'emergència, el titular de l'autorització està obligat a informar la Conselleria de Medi Ambient, Aigua, Urbanisme i Habitatge i a la Confederació Hidrogràfica del Xúquer de forma immediata la situació produïda com també les mesures adoptades per a pal·liar el seu efecte, tot això sense perjudici de la imputació de danys al domini públic hidràulic que escaiga. Així mateix, s'haurà d'informar Protecció Civil i els òrgans autonòmic implicats.  
Qualsevol anomalia en les instal·lacions de depuració d'aigües residuals que origine un abocament que supere els límits autoritzats, s'haurà de comunicar per escrit immediatament a la Conselleria de Medi Ambient, Aigua, Urbanisme i Habitatge i a l'organisme de conca i s'hauran d'adoptar, simultàniament, les mesures necessàries per a corregir-la en el mínim termini.  
  
\* \* \* \* \*  
8é. Incompliment d'aquestes condicions  
Quan la Confederació Hidrogràfica del Xúquer comprove que el titular incompleix alguna de les esmentades condicions, podrà incoar, sense perjudici de la corresponent indemnització per danys causats al domini públic hidràulic, un procediment sancionador per infracció tipificada en la lletra c) de l'article 116.3 del Reial decret legislatiu 1/2001, pel qual s'aprova el text refós de la llei d'aigües, i iniciar, d'acord amb l'article 105 de l'esmentada llei, la revocació d'aquesta autorització d'abocament.  
9é. Termini de vigència  
El termini de vigència d'aquestes condicions és de quatre anys comptadors a partir de la data de la resolució de l'autorització ambiental integrada.  
L'organisme de conca podrà revisar aquestes condicions en el termini abans esmentat. Si de la revisió hi resultaren modificacions, s'hauran d'incorporar a l'autorització ambiental integrada.  
La revisió proposada té com a objectiu comprovar que l'abocament no siga causa d'incompliment de les normes de qualitat ambiental.  
10é. Import del cànon de control d'abocament  
D'acord amb el que disposa l'article 113 del Text refós de la llei d'aigües (Reial decret legislatiu 1/2001, de 20 de juliol), els abocaments al domini públic hidràulic estan gravats amb una taxa denominada cànon de control d'abocaments l'import de la qual anual en euros -d'acord amb els articles 291 i següents del Reglament del domini públic hidràulic- és el resultat d'aplicar la fórmula següent:  
Cànon de control d'abocaments = K2 \* K3 \* K4 \* volum \* preu bàsic  
On,  
- K2 és un coeficient que depén de les característiques de l'abocament, sent en aquest cas 1 per ser un abocament industrial classe 1.  
- K3 és un coeficient que depén del grau de contaminació de l'abocament, sent igual a 0,5 sempre que les anàlisis de l'abocament demostren que no se superen els valors límit d'emissió continguts en aquesta autorització. Si per qualsevol circumstància se superen els esmentats valors, K3 serà igual a 2,5.  
- K4 és un coeficient que depén de la qualitat ambiental del medi receptor, sent en aquest cas 1,25 per ser un abocament en zona de categoria I (abocaments que poden afectar les aigües subterrànies).  
- Volum és el volum anual de l'abocament autoritzat expressat en m³, sent en aquest cas 14.000 m³.  
- Preu bàsic és el preu per m³ d'abocament, sent en aquest cas 0,03067 € per ser un abocament d'aigua residual industrial.  
D'acord amb l'anteriorment exposat, s'ha calculat l'import anual del cànon de control d'abocament que el titular d'aquesta autorització està obligat a pagar a la Confederació Hidrogràfica del Xúquer i que ascendeix a dos-cents seixanta-dos euros amb noranta-quatre cèntims (262,94 €).  
El cànon es meritarà el 31 de desembre de cada any i durant el primer trimestre de cada any es liquidarà el cànon de l'any anterior. Així, coincidirà el període impositiu amb l'any natural, excepte en l'exercici en què es produïsca l'autorització de l'abocament o el seu cessament i, en aquest cas, es calcularà el cànon proporcionalment al nombre de dies de vigència de l'autorització o al nombre de dies naturals del període durant el qual es va efectuar l'abocament si aquest és major.  
11é. Altres condicions  
11é.1. La inspecció i vigilància de les obres i el control i inspecció del tractament de les aigües residuals serà exercit per la Confederació Hidrogràfica del Xúquer. El titular de l'abocament haurà de prestar en tot moment l'ajuda corresponent al personal autoritzat per aquest organisme per a la presa de dades i qualsevol classe de mostres que en l'exercici de les seues funcions s'estimen necessàries. Aniran a càrrec del beneficiari les remuneracions i despeses que per aquests conceptes s'originen, d'acord amb les disposicions vigents. Si el funcionament de les instal·lacions de depuració no és correcte, s'hi podran imposar les correccions oportunes per a aconseguir una eficient depuració.  
11é.2. Aquesta autorització d'abocament s'atorga sense perjudici de tercer, deixant estalvi el dret de propietat i d'aprofitament dels recursos hidràulics del corrent en què s'aboca com també les condicions sanitàries i de medi ambient de l'entorn natural, amb l'obligació del titular de l'autorització d'executar les obres necessàries per a conservar o substituir les servituds existents.  
11é.3. Els llots generats en el tractament hauran de ser extrets periòdicament i eliminats de forma adequada, siga a través de planta de compostatge per a tractar-los adequadament amb vista al seu posterior ús en agricultura, d'acord amb allò establit pel Reial decret 1310/1990, siga per la seua retirada a un abocador controlat.  
11é.4. El titular d'aquesta autorització està obligat a canviar el punt d'abocament a requeriment de la Confederació Hidrogràfica del Xúquer, qui li indicarà motivadament, si s'escau, el nou punt d'abocament. Els costos del canvi del punt d'abocament aniran a càrrec del titular de l'esmentat abocament.  
11é.5. La Confederació Hidrogràfica del Xúquer es reserva el dret a realitzar totes les anàlisis de control que considere oportunes. Les despeses inherents anrian al seu càrrec quan les característiques de l'efluent residual complisquen les condicions d'aquesta autorització i, en cas contrari, aniran a càrrec del beneficiari.  
11é.6. Qualsevol modificació de les característiques de l'autorització que s'expedeix requerirà l'autorització prèvia administrativa de la Confederació Hidrogràfica del Xúquer.   
11é.7. Aquestes condicions no suposen ni exclouen les autoritzacions que puguen ser necessàries per part d'altres organismes de l'administració General de l'Estat, autonòmica o local, de l'obtenció de les quals no queda eximit el beneficiari.  
11é.8. D'acord amb el que disposen l'article 30 i la disposició final primera de la Llei 16/2002, de prevenció i control integrats de la contaminació, el marc competencial establit amb l'autorització ambiental integrada no altera les competències que la Confederació Hidrogràfica del Xúquer té atribuïdes en relació amb el control, la inspecció i la vigilància del domini públic hidràulic ni en particular la potestat sancionadora.  
12é. Revisió i revocació  
12é.1. Revisió  
D'acord amb l'article 104 del Text refós de la llei d'aigües (Reial decret legislatiu 1/2001, de 20 de juliol), la Confederació Hidrogràfica del Xúquer podrà revisar l'informe preceptiu i vinculant sobre l'autorització d'abocaments d'aigües residuals al domini públic hidràulic que haja avaluat en el marc de la Llei 16/2002, de prevenció i control integrats de la contaminació, en aplicació de l'article 19 en els casos següents:  
a) Quan sobrevinguen circumstàncies que, si hagueren existit anteriorment, haurien justificat la seua denegació o l'atorgament en termes distints.  
b) Quan es produïsca una millora en les característiques de l'abocament o una variació en el seu volum i així ho sol·licite l'interessat.  
c) Per a adequar l'abocament a les normes de qualitat ambiental corresponents al medi receptor previstos en el respectiu pla hidrològic de conca o, si no n'hi ha, a les normes d'emissió i de qualitat ambiental que es dicten amb caràcter general.  
En casos excepcionals, per raons de sequera o en situacions hidrològiques extremes, els organismes de conca podran modificar les condicions d'abocament segons el que disposa l'article 19 de la Llei 16/2002, de prevenció i control integrats de la contaminació a fi de garantir els objectius de qualitat.  
12é.2. Revocació  
Podran ser causa de revocació els casos d'incompliment d'alguna de les condicions de l'autorització.  
Quan es comprove, siga per l'autoritat ambiental que atorga l'autorització ambiental integrada, siga per la Confederació Hidrogràfica del Xúquer, que el titular incompleix les condicions relatives a l'abocament d'aigües residuals al domini públic hidràulic establit en l'autorització ambiental integrada. La Confederació Hidrogràfica del Xúquer podrà proposar a l'autoritat ambiental l'inici de la revocació de les condicions d'abocament, sense que aquesta revocació done lloc a indemnització i s'aplicarà, així mateix, al titular l'articule 105 del Text refós de la llei d'aigües (Reial decret legislatiu 1/2001 de 20 de juliol).  
5. Protecció del sòl i de les aigües subterrànies  
No s'ha de realitzar cap abocament que puga afectar el sòl o les aigües subterrànies.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
Caldrà ajustar-se al que disposa el Reial decret 9/2005, de 14 de gener, pel qual s'estableix la relació d'activitats potencialment contaminants del sòl i els criteris estàndards per a la declaració de sòls contaminats.  
En aquest sentit, l'empresa ha presentat l'informe preliminar de situació del sòl d'acord amb el que estableix l'article 3.1 de l'esmentat Reial decret 9/2005, tot això sense perjudici que posteriorment puguen demanar-se al titular de l'activitat informes complementaris o periòdics més detallats, tal com es preveu en els articles 3.3 i 3.4 del mateix Reial decret.  
El titular de l'activitat haurà de complir el que disposa el punt 5 de l'article 3 del RD 9/2005, en el cas que a l'emplaçament s'assentara una activitat diferent de l'actual o canviara l'ús del sòl i també a allò contingut en l'article 8 del mateix reial decret referit a la publicitat registral.  
6. Residus  
L'activitat està subjecta als requisits establits en la Llei 10/1998, de 21 d'abril, de residus i la Llei 10/2000, de 12 de desembre, de residus de la Comunitat Valenciana, i en el Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.   
6.1. Producció de residus  
S'autoritza Compañía Valenciana de Aluminio Baux, SL per a la producció dels residus següents, sempre que les instal·lacions es corresponguen amb les descrites en el projecte, la seua capacitat de generació anual siga de l'entorn de la magnitud que a continuació s'indica i la quantitat de producte acabat en les instal·lacions del centre productiu detallat en l'annex I siga de l'entorn de 43.990 t/any.  
  
\* \* \* \* \*  
El centre està inscrit en el Registre de Productors de Residus Perillosos.  
6.1.1. Control de la producció de residus  
Els residus podran ser emmagatzemats durant un període igual o inferior a sis mesos, en el cas de perillosos, i inferior a dos anys en el cas de no perillosos i, posteriorment, han de ser lliurats a un gestor autoritzat. Aquest emmagatzemament temporal de residus perillosos es realitzarà segregat per tipus de residu, haurà d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara una arqueta cega no connectada a la xarxa de clavegueram i safates de recollida. Així mateix,   
\* \* \* \* \*  
la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que, pel seu alt contingut líquid, poden generar abocaments, es disposarà de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, supose un augment de la seua perillositat o en dificulte la gestió.  
S'ha de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà com a residu perillós o no perillós, segons la seua naturalesa.  
L'envasament i l'etiquetatge dels residus es farà d'acord amb allò exposat en els articles 13 i 14 del Reial decret 833/1988, reglament de residus tòxics i perillosos. Així mateix, es disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat com també el número de document de control i seguiment utilitzat, si s'escau, i el gestor a qui es lliura el residu.  
Els residus perillosos i no perillosos s'han de lliurar a gestors que disposen de la corresponent autorització administrativa per a la seua gestió.  
Cada quatre anys s'haurà d'elaborar un pla de prevenció i reducció de residus perillosos que es presentarà a la Direcció General per al Canvi Climàtic.  
S'ha d'emplenar la declaració anual de productor de residus perillosos i no perillosos, que serà remesa a la Direcció General per al Canvi Climàtic abans de l'1 de març de cada any. En l'esmentada declaració s'especificarà l'origen i quantitat dels residus produïts, la destinació donada a cadascun d'ells i la relació que es troben emmagatzemats temporalment com també les incidències rellevants que s'hagen pogut produir, tot això relatiu a l'any objecte de la declaració.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals que se'n generen, que puga alterar el que estableixen aquestes condicions, haurà de ser comunicada.  
Els requisits establits en la legislació vigent en matèria d'envasos i residus d'envasos, i de manera especial el que estableix el Reial decret 782/1998, de 30 d'abril, pel qual es desplega el reglament per al desenvolupament de la Llei 11/1997, d'envasos i residus d'envasos, no queden derogats per la Llei 16/2002, per la qual cosa la concessió de l'autorització ambiental integrada no eximeix del seu compliment.  
6.2. Gestió de residus  
S'inscriu a l'empresa en el Registre General de Gestors Autoritzats de Residus de la Comunitat Valenciana.  
S'autoritza la realització de l'activitat de gestió consistent en la valoració R4 (reciclatge o recuperació de metalls o de components metàl·lics) dels següents residus no perillosos, propis i de tercers, sempre que la seua capacitat de tractament anual siga de l'entorn de la magnitud que a continuació es detalla:  
  
\* \* \* \* \*  
Així mateix, s'autoritza la gestió dels següents residus perillosos, generats en el mateix procés productiu, mitjançant l'operació de valoració R2 (recuperació o regeneració de dissolvents), sempre que la seua capacitat de tractament anual siga de l'entorn de magnitud que a continuació es detalla:  
S'haurà de complir el precepte establit en l'article 47.1 de la Llei 10/2000, de 12 de desembre, de residus de la Comunitat Valenciana, pel qual les operacions de gestió de residus es duran a terme sense crear riscos per a l'aigua, l'aire o el sòl i sense provocar incomoditats pel soroll o les olors.  
L'exercici de l'activitat de gestió del decà queda supeditat que el titular complisca els requisits següents:  
- La constitució d'una assegurança de responsabilitat civil que cobrisca el risc d'indemnització pels possibles danys causats a terceres persones o a les seues coses, derivat de l'exercici de les activitats de gestió que s'autoritzen, previst en l'article 6 del Reial decret 833/1988.  
- La prestació d'una fiança, en els termes establits en els articles 6 i 27 del Reial decret 833/1988. En cas que s'haja d'aplicar l'article 28 de l'esmentat reial decret, s'haurà de presentar el pressupost d'execució de les obres i instal·lacions necessàries perquè es puguen dur a terme.  
L'empresa ha de portar un registre documental d'aquestes activitats de gestió de residus, en el qual figuren quantitat, naturalesa, origen, destinació, freqüència de recollida i mitjà de transport dels residus.  
Així mateix, ha d'emplenar la memòria anual de residus perillosos, que serà remesa a la Direcció General per al Canvi Climàtic abans de l'1 de març de cada any. En l'esmentada memòria s'especificarà l'origen i quantitat dels residus gestionats, característiques de l'emmagatzemament abans de la seua gestió, quantitat i naturalesa dels residus resultants del procés com també les incidències rellevants que s'hagen pogut produir, tot això relatiu a l'any objecte de la declaració.  
7. Mesures que s'han d'adoptar en situacions diferents a les normals que poden afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació anormal quant al funcionament de les instal·lacions.  
No obstant això, si es produeix algun incident en les instal·lacions que comporte el seu funcionament anòmal i d'això pot resultar l'incompliment dels límits imposats, s'haurà de comunicar immediatament l'esmentada situació a Protecció Civil, a l'Ajuntament i a la Direcció General per al Canvi Climàtic.  
Una vegada produïda la situació d'emergència, la mercantil utilitzarà tots els mitjans al seu abast per a reduir al màxim l'efecte sobre el medi ambient.  
En el termini màxim de set dies després de la incidència, la mercantil haurà de remetre a l'Ajuntament i a la Direcció General per al Canvi Climàtic un informe detallat, en el qual, junt amb les dades d'identificació, hauran de figurar les següents:  
- Causes de l'incident.   
- Hora en què es va produir i la seua duració.   
- Característiques de l'emissió o abocament.  
- Mesures correctores adoptades.  
- Hora i forma en què es va comunicar el succés.   
En relació amb el possible dany ambiental ocasionat per l'activitat, s'aplicarà la Llei 26/2007, de 23 d'octubre, de responsabilitat mediambiental, en l'àmbit d'aplicació de la qual s'inclouen les activitats subjectes a autorització ambiental integrada. Segons aquesta llei, l'activitat haurà de disposar d'una garantia financera que li permeta afrontar la responsabilitat mediambiental inherent a l'activitat, en les modalitats previstes d'assegurança, aval o reserva tècnica, i amb les possibles exempcions derivades de la magnitud del dany potencial o de l'adhesió amb caràcter permanent i continuat, siga al sistema comunitari de gestió i auditoria mediambientals (EMAS), siga al sistema de gestió mediambiental UNE-EN ISO 14899:2004.  
Així mateix, quan es determine el cessament d'alguna de les unitats s'han de desmantellar, segellar i clausurar les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar l'esmentada activitat i no es produïsca cap dany sobre el sòl i el seu entorn.  
8. Avaluació d'impacte ambiental  
S'han de complir les condicions establides en la resolució emesa per la directora general de Gestió del Medi Natural de data 19 de febrer de 2008.  
9. Altres condicions  
La indústria i les seues instal·lacions s'han d'ajustar a les condicions indicades en el projecte tècnic en els aspectes no fixats en aquesta resolució.  
S'han de complir totes les disposicions aplicables per a garantir la seguretat, la salut de les persones i el medi ambient.  
S'ha de comprovar en el control inicial que s'han realitzat les mesures previstes en el projecte.  
10. E-PRTR  
Abans de l'1 de març de cada any, s'haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal·lació relatives a l'any anterior, específicament les que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans de l'esmentat termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. Abans de la posada en marxa de l'ampliació, el titular haurà d'obtenir l'autorització d'inici de l'activitat per part d'aquesta Conselleria, sense perjudici de l'obtenció de les llicències d'obres que resulten necessàries de conformitat amb la normativa municipal.   
En tot cas, el titular disposa d'un termini màxim de tres anys per a presentar a la Direcció General per al Canvi Climàtic la sol·licitud d'autorització d'inici, que haurà d'anar acompanyada de la documentació següent:  
- Certificat visat pel tècnic director de l'execució del projecte, en el qual s'especifique la conformitat de la instal·lació o activitat a la respectiva autorització ambiental integrada  
- Certificats tècnics exigits per les normatives sectorials aplicables segons el tipus d'activitat.  
- Informe i certificat emesos per una entitat col·laboradora acreditada per al control integrat de la contaminació, en el qual s'acredite el compliment del contingut de l'autorització ambiental integrada.  
Quart. L'Administració deixarà sense efecte aquesta resolució en el moment en què observe qualsevol incompliment de les condicions imposades, després d'audiència prèvia de l'interessat.  
Cinqué. El titular de les instal·lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General per al Canvi Climàtic qualsevol modificació, substancial o no, que es propose realitzar a la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col·laboració necessàries als que realitzen les actuacions de vigilància, inspecció i control.  
Sisé. En tot allò no especificat en aquesta resolució, caldrà ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus com també a qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es podrà presentar recurs d'alçada davant de la secretària autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà al de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
València, 17 d'abril de 2008.- El director general per al Canvi Climàtic: Jorge Lamparero Lázaro.  
Annex I  
Descripció del projecte  
Compañía Valenciana de Aluminio Baux, SL es dedica al laminatge de banda d'alumini, amb una capacitat de fusió de 70.000 t/any.   
La instal·lació disposa de 3 forns de reverber de fusió de ferralla (en percentatges que assoleixen el 75% de la matèria primera), retalls i lingots que s'utilitzen com a matèria primera del procés.  
La colada passa per dues línies de laminatge, una en calent i una altra en fred per a aconseguir, en cas que es vulga, menors grossàries. Entre ambdós laminadors, la indústria disposa de 4 forns de recuita per a modificar i estabilitzar l'estructura interna de la banda laminada. També hi ha una línia d'aplanatge i tall per a la conformació final de les bandes. Pot haver-hi les següents etapes en el procés productiu de la banda d'alumini:  
- Emmagatzemament: les ferralles, retalls i lingots que s'utilitzen com a matèria primera del procés s'emmagatzemen a l'espera d'introduir-se en el procés de fusió.  
- Fusió: es fon l'aliatge d'alumini en els forns de fusió.  
- Desgasificació i filtratge: s'eliminen els gasos closos. El metall fos es filtra per a passar a la colada.  
- Colada contínua.  
- Laminatge en calent: la banda d'alumini en calent passa per tres torres de laminatge.  
- Laminatge en fred: es redueix la grossària del metall fins al final sol·licitat pels clients.  
- Forns de recuita: se sotmet la banda d'alumini a un tractament tèrmic per a obtenir les característiques físiques del material necessàries per a poder continuar reduint la grossària mitjançant el laminatge en fred.  
- Aplanatge i tall: després de la recuita i el laminatge, la banda d'alumini queda incorrectament aplanada i amb els extrems defectuosos. Hi ha xicotetes fissures i tensions internes que es corregeixen amb l'aplanatge i el tall longitudinal.